Telepuk laut

Telepuk laut atau lili laut merupakan hidupan laut dalam kelas CrinoideaPusat Rujukan Persuratan Melayu Capaian 25 Jun 2013 filum Echinodermata yang mencakupi tapak sulaiman, gamat dan landak laut. Ia hidup di kawasan perairan cetek dan dalam sedalam ,

Lebih 600 spesies dalam kelas ini masih wujud pada hari ini. Telepuk laut boleh ditemukan di terumbu karang Pulau Sibuan terletak di bahagian barat laut Taman Marin Tun Sakaran pantai timur Sabah, Malaysia. Ia juga ditemukan di terumbu-terumbu selatan pulau Singapura.

 Taksonomi 
Nama kelas "Crinoidea" datang daripada kata bahasa Yunani  krínon "lili" dan  eidos "bentuk".Webster's New Universal Unabridged Dictionary. edisi ke-2. 1979.

 Anatomi 
Badan asas telepok laut ialah batang dan mahkota terdiri daripada badan tengah berbentuk seperti cawan iaitu theca, dan lima lengan yang bercabang atau berbulu. Mulut dan dubur terletak di sebelah atas theca tidak seperti mulut ekinoderma-ekinoderma lain yang terletak di sebelah bawah badan.

Lengan telepuk laut bercabang beberapa kali menghasilkan sehingga dua ratus lengan keseluruhannya. Lengan-lengan ini boleh menggulung. Lengan-lengan ini mempunyai anak lengan memberi rupa seperti bulu pelepah; anak-anak lengan ini ada silium yang membantu memindahkan partikel organik seperti plankton masuk ke dalam mulut.

 Tabiat 
Kebanyakan telepuk laut keluar mencari makan pada waktu malam, dan menyorok dalam karang pada waktu siang.

 Rujukan 

 Pautan luar 

  Crinoidea di Tree of Life Web Project
  Crinoidea di Katalog Kehidupan

Kategori:Crinoidea
Kategori:Fosil
Kategori:Ekinoderma